Skagerrak

Skagerrak er sund inn úr Norðursjó milli suðausturstrandar Noregs, Jótlands í Danmörku og suðvesturstrandar Svíþjóðar (Bohuslän). Suður úr Skagerrak liggur Kattegat sem tengist við Eystrasalt um Eyrarsund, Litla-Belti og Stóra-Belti. Bein lína frá Grenen á Skagen á Norður-Jótlandi að Marstrand í Svíþjóð greinir á milli Skagerrak og Kattegat. Oslóarfjörður gengur norður úr Skagerrak.

 Tengt efni 
 Norski állinn (Den norske Rende). 

Flokkur:Sund í Evrópu
Flokkur:Landafræði Danmerkur
Flokkur:Landafræði Svíþjóðar
Flokkur:Landafræði Noregs
Flokkur:Norðursjór